KoolAbiõpeAlus- ja algharidusPõhiharidusKeskharidusKutseharidusÜlddidaktikaAjalugu ja sotsiaalteadusedIlukirjandusKäsiraamatudMajandusMeditsiinMetsandusKeeledPsühholoogiaFilosoofiaSport
#000001
Ideed lasteaiaõpetajale hommikuringide ja mängulise õppetegevuse läbiviimiseks.
#000003
Hommikuring on hea sujuvaks üleminekuks kodusest keskkonnast lasteaiaellu. Lapsed ja rühma meeskond kogunevad ühisele vaibaringile ja saavad silmast silma üksteist tervitada, öelda uuele päevale tere, vaadata koos aknast välja, mis ilm on õues. Üheskoos arutatakse läbi päevatoimetused alates hommikuringist ja lõpetades kojuminekuga. Lapsed teavad, mis neid ees ootab. Hommikuringis
kogevad lapsed turvatunnet ja ühtsustunnet – kõik on võrdsed ja sõbralikud. Hommikuring on hea päeva sissejuhatuseks ja eelolevale päevale häälestamiseks. Tavaliselt kestab hommikuring lühikest aega ja on võrdlemisi kindla struktuuriga. Alustatakse mõne luuletuse või väikese ühislauluga, järgneb tervitamine, nädalapäeva, kuupäeva ja kuu kalendrisse märkimine ning nädala teema tutvustamine, jätkamine või kokkuvõte vastavalt sellele, kas alustatakse või lõpetatakse nädalat ja nädalateemat.
#000004
Lapsele on tema nimi oluline ja hommikuringis koos olles õpitakse üksteist paremini tundma. Eriti alguses, kui lapsed lasteaias alles kohanevad. Õpetaja pöördub laste poole ainsuses (nt palun kuula, palun vaata siia!), siis laps tunneb, et tema on selles ringis just see, kelle poole pöördutakse. Hommikuringis õpitakse mõtlema ja arutlema, oma arvamust avaldama ja teistega oma muljeid, ideesid ja tundeid jagama.
#000006
Sinu e-postiaadressi ei avaldata. Nõutavad väljad on tähistatud *-ga
#000007